TV PROGRAMI
14.10.2026
DOGAĐAJI DANA, sreda 14.10.2026
Uz podršku Pokrajinskog sekretarijata za kulturu u Senti se održava 14. festival „Pozorišni dani Jovana Đorđevića“, uz obeležavanje dva jubileja.
RT Vojvodina 1 – Dobro jutro Vojvodino
Vesna Bengin govorila je o ostavkama predstavnika zaposlenih u Upravnom odboru Biosensa i iznela tvrdnje o nezakonitom upravljanju i izostanku reakcije nadležnih institucija.
N1 – Studio live/N1
Pokrajinska vlada izdvojila je 14,5 miliona dinara za početak uređenja Tikvare i 5,5 miliona dinara za radove u školi „Sonja Marinković“ u Zrenjaninu.
Radio Novi Sad 1 – Novosti, Most – Akcenti 2230
Sagovornice Nove S ocenjuju da zastupljenost žena na visokim funkcijama, uključujući čelo Pokrajinske vlade, ne znači i ravnopravan uticaj na političke odluke.
Nova S – Među nama/Nova S
Na Novosadskom sajmu održavaju se Dani energetike i investicija i Sajam saobraćaja, uz podršku Pokrajinskog sekretarijata za energetiku, građevinarstvo i saobraćaj.
Novosadska TV – Objektiv 19, Most – Akcenti 2230
Pokrajinski sekretarijat za poljoprivredu raspisao je konkurs vredan dva miliona dinara za kontrolu i sertifikaciju organske proizvodnje.
TV Subotica – Kroz grad/TV Subotica
Nenad Ivanišević otvorio je festival „Slovenska lepota 2026“ i najavio nastavak kulturnih i humanitarnih aktivnosti u Sremskim Karlovcima i Novom Sadu.
Sremska TV - Šid – Novosti, Sremska TV
	RT Vojvodina 1 – Pozorišni dani Jovana Đorđevića

	Emisija: Dobro jutro Vojvodino

	Vreme emitovanja emisije: 07:00-10:00

	Trajanje priloga: 02:44

	Autor: Redakcija


Srpski kulturni centar „Stevan Sremac“ i Kamerna scena „Miroslav Antić“, uz podršku Pokrajinskog sekretarijata za kulturu, javno informisanje i odnose s verskim zajednicama, organizuju 14. festival „Pozorišni dani Jovana Đorđevića“. Publika u Senti do kraja nedelje može da pogleda pet predstava amaterskih pozorišta iz Srbije i Hrvatske. Obeležavaju se 200 godina od rođenja Jovana Đorđevića i 40 godina rada Kamerne scene „Miroslav Antić“. Festival je otvorio glumac Zoran Ćosić, ističući značaj amaterskih pozorišta za kulturni život i razvoj glumaca. Organizatori naglašavaju očuvanje pozorišne tradicije i obrazovanje nove publike.
	N1 – Gošća – Vesna Bengin, bivša članica UO Instituta Biosensa

	Emisija: Studio live/N1

	Vreme emitovanja emisije: 12:00-14:00

	Trajanje priloga: 13:19

	Autor: Redakcija


Oskar Marko, Vesna Bengin i Tijana Nikolić Lugonja podneli su neopozive ostavke na mesta predstavnika zaposlenih u Upravnom odboru Instituta Biosens. Bengin je za N1 navela da odbor radi nezakonito i netransparentno, da su predstavnici zaposlenih preglasavani i da su njihove primedbe brisane iz zapisnika. Prema njenim rečima, Naučno veće odbilo je da imenuje zamene dok nadležni ne ispitaju prijavljene nepravilnosti.
Bengin je izjavila da su se obraćali predsednici Pokrajinske vlade Maji Gojković, nadležnom pokrajinskom sekretaru Branku Markovskom i ministru Balintu, bez odgovora koji bi rešio problem. Kritikovala je postupanje predsednice Upravnog odbora Sandre Stojković, koju je predstavila i kao generalnu sekretarku Skupštine Vojvodine, kao i imenovanje v. d. direktorke Dušanke Cvijanović. Tvrdila je da Cvijanović ne ispunjava statutarne uslove i pokušava da preuzme ovlašćenja Naučnog veća pri imenovanju članova odbora.
Upozorila je na odlaske oko 15 odsto zaposlenih, moguće posledice po evropske projekte i pristup poverljivoj dokumentaciji, te navela da su podnete žalbe sudu i Pokrajinskoj vladi. Izrazila je i bojazan od promene pravnog statusa Instituta, pozivajući se na posredne informacije. N1 je saopštio da je pitanja poslao Dušanki Cvijanović, ali da odgovor nije stigao do početka emisije.
	Radio Novi Sad 1 – Jezeroo Tikvara

	Emisija: Novosti

	Vreme emitovanja emisije: 15:00-15:35

	Trajanje priloga: 00:36

	Autor: Redakcija


Pokrajinska vlada obezbedila je 14,5 miliona dinara za početak radova na uređenju jezera Tikvara u Bačkoj Palanci, radi vraćanja lokaliteta u punu funkciju i unapređenja uslova za sport, rekreaciju i boravak u prirodi. Doneta je i odluka o izdvajanju 5,5 miliona dinara za zamenu dela stolarije i molersko-farbarske radove u Osnovnoj školi „Sonja Marinković“ u Zrenjaninu. Prema prilogu, stolarija na uličnoj strani ranije je zamenjena, dok ona u unutrašnjem dvorištu decenijama nije obnavljana.
Televizija Most dodatno navodi da je ukupna vrednost sanacije Tikvare, prema projektnoj dokumentaciji, procenjena na oko 75 miliona dinara. Radovima bi se stvorili uslovi za kupanje i razvoj sportskih sadržaja, uključujući aktivnosti kajakaša.
	O ovoj temi izveštavali su još:

	Most – Akcenti 2230


	Nova S – Žene u Srbiji nemaju stvarnu političku moć

	Emisija: Među nama/Nova S

	Vreme emitovanja emisije: 18:00-19:30

	Trajanje priloga: 04:30

	Autor: Redakcija


Biljana Maletin iz Ženske platforme za razvoj Srbije ocenila je da prisustvo žena na visokim političkim funkcijama i u parlamentu ne obezbeđuje samo po sebi stvarnu moć u odlučivanju. U prilogu se među primerima visoke zastupljenosti navodi i žena na čelu Pokrajinske vlade. Maletin smatra da položaj žena treba sagledavati u širem političkom kontekstu i da su neophodni promena političke kulture i suzbijanje seksističkih i mizoginih poruka.
Anđela Rudinić iz Zeleno-levog fronta ocenila je da formalno ispunjavanje kvota nije dovoljno i da doprinos žena kreiranju politika i ostvarivanju rezultata često ostaje nedovoljno vidljiv. Sagovornice ističu potrebu za stvarnim učešćem žena u donošenju odluka, saradnjom sa civilnim sektorom i boljom komunikacijom sa institucijama.
	Novosadska TV – Dani energetike i investicija

	Emisija: Objektiv 19

	Vreme emitovanja emisije: 19:00-19:59

	Trajanje priloga: 02:17

	Autor: Redakcija


Međunarodni dani energetike i investicija i Sajam saobraćaja održavaju se 14. i 15. oktobra na Novosadskom sajmu. U fokusu su sigurnost snabdevanja, modernizacija mreže, obnovljivi izvori energije, finansiranje energetskih kapaciteta i savremena saobraćajna infrastruktura. 
Most prenosi da je priredbe otvorio pokrajinski sekretar Bojan Vranjković, koji je najavio završetak energetske sanacije 28 javnih objekata u narednim mesecima i radove na još 15 objekata sledeće godine. 
	O ovoj temi izveštavali su još:

	Most – Akcenti 2230


	TV Subotica – Vojvodina sufinansira sertifikaciju organske proizvodnje

	Emisija: Kroz grad/TV Subotica

	Vreme emitovanja emisije: 15:00-15:30

	Trajanje priloga: 01:12

	Autor: Redakcija


Pokrajinski sekretarijat za poljoprivredu, šumarstvo i vodoprivredu opredelio je dva miliona dinara za sufinansiranje kontrole i sertifikacije organske proizvodnje u AP Vojvodini u 2026. godini. Konkurs traje do 6. novembra, a iznos po prijavi je od 10.000 do 200.000 dinara. Pravo imaju nosioci registrovanih poljoprivrednih gazdinstava u aktivnom statusu, fizička i pravna lica, kao i verske zajednice, crkve i manastiri. Dozvoljena je jedna prijava po podnosiocu, a dokumentacija je dostupna na sajtu Sekretarijata.
	Sremska TV - Šid – Festival Slovenska lepota 2026 promoviše tradiciju

	Emisija: Novosti, Sremska TV

	Vreme emitovanja emisije: 16:00-17:40

	Trajanje priloga: 01:46

	Autor: Redakcija


Pokrajinski sekretar za privredu i turizam Nenad Ivanišević otvorio je Međunarodni festival majčinstva, lepote i slovenske muzike „Slovenska lepota 2026“ u Ruskom domu u Beogradu. Manifestacija promoviše kulturno nasleđe, muziku i tradiciju slovenskih naroda, uz naglasak na porodici i majčinstvu. Ivanišević je istakao zajedničke vrednosti srpske i ruske kulture i najavio humanitarne aktivnosti u Sremskim Karlovcima i manifestaciju u Novom Sadu.
